ⵜⴰⵎⵍⵉⵍⵜ ⵏ ⴰⵢⵜ ⵓⵎⴷⵔⴰⵔ

**ⵜⴰⵎⵍⵉⵍⵜ ⵏ ⴰⵢⵜ ⵓⵎⴷⵔⴰⵔ** ⵏⵖ **ⵜⴰⴳⵍⴷⵉⵜ ⵏ ⵉⴳⵍⵎⵓⵙⵏ** ⵜⴳⴰ ⵢⴰⵜ ⵜⵎⵍⵉⵍⵜ ⵏⵖ ⵢⴰⵏ ⵓⵡⴰⵏⴽ ⵏⵖ ⴷ ⵢⴰⵜ ⵜⵎⵏⵓⴽⵍⴰ ⵜⴰⵎⴰⵣⵉⵖⵜ ⵏⵏⴰ ⵉⵣⵡⴰⵔⵏ ⴰⴷ ⵜⵜⵉⵡⵙⴽⵉⵔ ⵎⵏⵉⴷ ⵏ ⵜⴳⵔⴰⵡⵍⴰ ⵜⴰⵎⴰⵣⵉⵖⵜ ⵜⴰⵎⵇⵇⵔⴰⵏⵜ ⵎⴳⵍ ⵉⵎⴰⵡⵉⵢⵏ ⴳ ⵓⵙⴳⴳⵯⴰⵙ ⵏ 741 ⵎ.ⵜ ⵜⴳ ⵜⴰⴷ ⵉⵙⵏⴱⴹⵏ ⴳ ⵜⵎⵏⴰⴹⵜ ⵏ ⵙⵉⵊⵍⵎⴰⵙⴰ ⴳ ⵢⵉⴼⴼⵓⵙ ⵏ ⵍⵎⵖⵔⵉⴱ ⴳ ⵜⴰⵙⵓⵜⵉⵏ ⵜⵉⵙ 8 ⴷ ⵜⵉⵙⵙ 9 ⵏ ⵎⵏⵉⴷ ⵜⴰⵍⴰⵍⵉⵜ ⴳⵔ ⵉⵙⴳⴳⵯⴰⵙⵏ ⵏ 757–976 ⵎⵏ.ⵜ.

## ⴰⵎⵣⵔⵓⵢ
### ⵜⴰⵣⵡⵓⵔⵉ

ⴰⵢⵜ ⵡⴰⵙⵓⵍ ⵏⵖ ⴰⵢⵜ ⵎⵉⴷⵔⴰⵔ ⴳⴰⵏ ⵜⴰⵡⵊⴰ ⵜⴰⵎⴰⵣⵉⵖⵜ ⵜⵉⵎⵙⵍⵎⵜ ⵏⵏⴰ ⵉⵏⴱⴹⵏ ⴳ ⵉⴳⵣⵎⴰⵏ ⵏ ⵍⵎⵖⵔⵉⴱ, ⵙⵔⵙⵏ ⵜⴰⵎⴰⵏⴰⵖⵜ ⵏⵏⵙⵏ ⴳ ⵙⵉⵊⵉⵍⵎⴰⵙⴰ. ⵜⴰⴳⵍⴷⵉⵜ ⴰⴷ ⵜⴱⴷⴷ ⴼ ⵜⵖⴰⵔⴰⵙⵜ ⵜⴰⵙⴳⴷⴰⵏⵜ ⵜⴰⵅⴰⵔⵉⵊⵜ ⵏ ⵉⵅⴰⵔⵉⵊⵏ ⵉⵚⵓⴼⵔⵉⵜⵏ.
​ⵎⵇⵇⴰⵔ ⵉⴳⴰ ⴰⴱⵓ ⵇⴰⵙⵉⵎ ⵙⵎⴽⵓ ⴰⵎⴰⵍⵡⴰⵢ ⴰⵏⵉⵎⴰⵏ ⵏ ⵓⵡⴰⵏⴽ ⴰⴷ, ⴰⵎⵏⴱⴰⴹ ⴰⵎⵣⵡⴰⵔⵓ ⵏ ⵜⵉⴷⵜ ⵉⴳⴰ ⵜ ⵄⵉⵙⴰ ⴱⵏ ⵢⴰⵣⵉⴷ ⴰⵙⴳⴳⴰⵏ, ⵏⵏⴰ ⵎⵎⵓ ⵜⵜⴼⴽⴰ ⵜⵏⴱⴰⴹⵜ ⵖ ⵙⵉⵊⵉⵍⵎⴰⵙⴰ ⴷ ⵉⵏⴱⴰⴹ ⵜⵜ 15 ⵏ ⵓⵙⴳⴳⵯⴰⵙ (ⵙⴳ 757 ⴰⵔ 772 ⴷ.ⵜ). ⴳ ⵓⵣⵎⵣ ⵏⵏⵙ, ⵉⵙⴽⵔ ⵜⵓⴳⵜ ⵏ ⵉⵙⵙⴹⵔⵓⵜⵏ ⴰⵎ ⴰⵙⵎⵙⴰⵙⴰ ⵏ ⵓⵙⵓⴷⵙ ⵏ ⵜⵔⴳⵯⵉⵡⵉⵏ ⵏ ⵡⴰⵎⴰⵏ ⴷ ⵓⵙⵣⴷⵖ ⵏ ⵜⵡⵙⵉⵜⵉⵏ ⵏ ⵉⵎⴳⵓⴷⵊⴰ.
​ⵎⴰⵛⴰ, ⵍⵍⵉⴳ ⴷ ⵍⴽⵎⵏⵜ ⵜⵡⵙⵉⵜⵉⵏ ⵏ ⵉⵎⴽⵏⴰⵙⵏ ⵙ ⵓⴳⵓⴷⵉ. ⴽⵔⴰ ⵏ ⵖⴱⵓⵍⴰ ⴰⵔ ⵙⴰⵡⴰⵍⵏ ⴼ ⵎⴰⵙ ⵉⴼⴼⴰⵖ ⵄⵉⵙⴰ ⴱⵏ ⵢⴰⵣⵉⴷ ⴼ ⵉⴹⵕⴼⴰⵏ ⵏ ⵜⵖⴰⵔⴰⵙⵜ ⵜⴰⵅⴰⵔⵉⵊⵜ ⵢⵉⵔⵉ ⴰⴷ ⵉⵙⴽⵔ ⵢⴰⵏ ⵡⴰⵏⴰⵡ ⵏ ⵜⴷⵉⴽⵜⴰⵜⵓⵔⵉⵜ, ⴼ ⵓⵢⴰ ⵏⵖⴰⵏ ⵄⵉⵙⴰ ⴱⵏ ⵢⴰⵣⵉⴷ, ⵍⵍⵉⵖ ⵜ ⵉⵡⵉⵏ ⵙ ⵄⴰⵔⵉ ⵣⵣⵖⵯⵕⵏ ⵜⵉⵅⵙⵉ ⵏⵏⵙ ⵙ ⵜⴰⵎⵓⵏⵜ ⴽⵔⴼⵏ ⵜ ⴷ ⵢⴰⵏ ⵡⴰⴷⴷⴰⴳ, ⴰⵢⵍⵍⵉⵖ ⵉⵎⵎⵓⵜ ⵙ ⵉⵔⵉⴼⵉ ⴷ ⵍⴰⵥ ⴷ ⵜⵓⵇⵇⵙⵉⵡⵉⵏ ⵏ ⵡⴰⵔⵥⵥⴰⵏⴻⵏ ⴷ ⵉⴱⵅⵅⵓⵢⵏ, ⴼⴽⵉⵏ ⵜⴰⵏⴱⴰⴹⵜ ⵉ ⵓⵎⵖⴰⵔ ⵏⵏⵙⵏ ⴰⴱⵓ ⵇⴰⵙⵉⵎ ⵙⵎⴽⵓ
### ⴰⵎⵡⴰⵜ ⴰⴼ ⵜⵙⵉⴰⵎⵏⵜ

#### 1. ⴰⵙⵏⵓⴱⴳ ⵏ "ⵍⵎⴰⵀⴷⵉ" ⴷ ⵓⴽⵔⴰⴼ ⵏⵏⵙ:
ⴷⴼⴼⵉⵔ ⵏ ⵓⴱⵔⵔⵉⵃ ⵏ ⵜⵅⴰⵍⵉⴼⵜ, ⵉⵎⵓⴷⴷⴰ ⵓⵎⵙⵔⵙⵍ ⵏ ⵜⵅⴰⵍⵉⴼⵜ ⵜⴰⴼⴰⵟⵉⵎⵉⵜ, ⵄⴱⴰⵢⴷⵓⵍⵍⴰⵀ ⵍⵎⴰⵀⴷⵉ, ⵖⴰⵔ ⵙⵉⵊⵉⵍⵎⴰⵙⴰ ⵉⴼⴼⵔ ⵙ ⵓⵍⴼⴰⴼ ⵏ ⵉⵎⵙⴱⴱⴰⴱⵏ ⴰⴼⴰⴷ ⴰⴷ ⵉⵔⵓⵍ ⵙⴳ ⵓⴹⴼⴼⵓⵕ ⵏ ⵉⵄⴱⴱⴰⵙⵉⵢⵢⵉⵏ. ⵉⴳⴰ ⵍⵎⴰⵀⴷⵉ ⴰⵏⴱⴳⵉ ⴳ ⵙⵉⵊⵉⵍⵎⴰⵙⴰ ⴳ ⵓⵙⴳⴳⵯⴰⵙ 905 ⵎⵜ. ⵢⵓⵔⴷⴰ ⵓⴳⵍⴷⵓⵏ ⵏ ⴰⵢⵜ ⵎⵉⴷⵔⴰⵔ, ⴰⵍⵢⴰⵙⴰⵄ ⵓ ⵍⵎⵓⵏⵜⴰⵚⵉⵔ ⵓ ⵍⵢⴰⵙⴰⵄ ⵓ ⴱⵓ ⵍⵇⴰⵙⵉⵎ  ⵖ ⵓⵡⵜⵜⴰⵙ ⵏⵏⵙ ⴷⴼⴼⵉⵔ ⵎⴰ ⴷ ⵙⴽⵔⵏ ⵎⵉⴷⴷⵏ ⵉⵏⵖⵎⵉⵙⵏ ⴼ ⵜⵉⵣⵎⵎⴰⵔ ⵏ ⵢⵉⵡⵉⵙ ⴰⵍⵇⴰⵢⵉⵎ ⵏⵏⴰ ⵔⵡⴰⵙⵏⵉⵏ ⵜⵉⵎⴳⵔⵉⵡⵉⵏ ⵏ ⵉⵙⴰⵔⵏ ⴷ ⵉⴳⵯⵔⵔⴰⵎⵏ, ⵎⴰⵛ ⵍⵍⵉⵖ ⵜ ⵉⴷ ⵜⵍⴽⵎ ⵜⴱⵔⴰⵜ ⵏ ⵓⵡⴰⵏⴽ ⴰⵖⴰⵍⵉⴱ ⵖ ⵜⵓⵏⵙ ⵍⵍⵉ ⵉⴹⴼⴰⵕⵏ ⵉ ⵜⵅⴰⵍⵉⴼⵜ ⵜⴰⵄⴱⴱⴰⵙⵜ ⵏ ⴱⴰⵖⴷⴰⴷ ⵙ ⵎⴰⵙⴷⴷ ⵉⵅⵚⵚⴰ ⴰⴷ ⵉⵜⵜⴰⵡⴽⵔⴰⴼ ⵄⴱⴰⵢⴷⵓⵍⵍⴰⵀ ⵍⵎⴰⵀⴷⵉ ⵍⵍⵉ ⵉⴳⴰⵏ ⵉⵛⵏⴳⵉ ⵏ ⵉⵄⴱⴱⴰⵙⵉⵢⵢⵉⵏ, ⵙ ⵏⵉⵜ ⵉⵖⵔⴰ ⵉ ⵓⴽⵔⴰⴼ ⵏⵏⵙ ⵏⵜⵜⴰ ⴷ ⵢⵉⵡⵙ ⴰⵍⵇⴰⵢⵉⵎ. 

#### 2. ⴰⵟⵟⴰⵕ ⴰⵎⵣⵡⴰⵔⵓ (909 ⵎⵜ)
ⵉⵎⵓⵙⵙ ⵓⵎⵙⵙⵉⵡⵍ ⴰⴱⵓ ⵄⴱⴷⵓⵍⵍⴰⵀ ⴰⵛⵛⵉⵄⵉ ⵙ ⵢⴰⵏ ⵓⴷⴼⵔⵉⵔ ⴰⵎⵇⵔⴰⵏ ⵏ ⵉⵙⵔⴷⴰⵙⵏ ⴰⵢⵜ ⵜⵡⵙⵉⵜ ⵏ ⴽⵜⴰⵎⴰ ⴰⴼⴰⴷ ⴰⴷ ⵉⵙⵙⴷⵔⴼ ⵍⵉⵎⴰⵎ ⵏⵏⵙ ⵍⵎⴰⵀⴷⵉ. ⵜⴹⵕ ⵙⵉⵊⵉⵍⵎⴰⵙⴰ ⴳ ⵉⴼⴰⵙⵙⵏ ⵏ ⵉⴼⴰⵟⵉⵎⵉⵢⵏ ⴳ ⵓⵙⴳⴳⵯⴰⵙ 909 ⵎⵜ, ⵉⵜⵜⵓⵢⵏⵖ ⵓⴳⵍⴷⵓⵏ ⵏⵏⵙ ⴰⵍⵢⴰⵙⴰⵄ ⵓ ⵎⴰⵢⵎⵓⵏ. ⵉⴼⴼⵖ ⴷ ⵍⵎⴰⵀⴷⵉ ⵙⴳ ⵓⴽⵔⴰⴼ, ⵉⵜⵜⵓⴱⵔⵔⵃ ⴰⵎ ⵓⵅⴰⵍⵉⴼ, ⴰⵢⴰ ⵢⵓⵊⵊⴰ ⵙⵉⵊⵉⵍⵎⴰⵙⴰ ⴰⴷ ⵜⴳ ⵢⴰⵏ ⵓⴷⵖⴰⵔ ⴰⵎⴰⵜⴰⵔ ⵉⵙⵜⴰⵡⵀⵎⵎⴰⵏ ⵉ ⵜⵎⵏⵓⴽⵍⴰ ⵜⴰⴼⴰⵟⵉⵎⵉⵜ ⵍⵍⵉ ⵙⵓⵍ ⵉⴳⴰⵏ ⴰⴽⵓⴷ ⴰⵏⵏ ⵜⴰⵎⴰⵢⵏⵓⵜ. ⴰⴱⵓ ⵄⴱⴷⵓⵍⵍⴰⵀ ⴰⵛⵛⵉⵄⵉ ⵉⵏⵖⴰ ⴰⴳⵍⴷⵓⵏ ⵏ ⴰⵢⵜ ⵎⵉⴷⵔⴰⵔ ⵍⵢⴰⵙⴰⵄ ⵓ ⵍⵎⵓⵏⵜⴰⵚⵉⵔ, ⵉⴳ ⵖ ⵓⴷⵖⴰⵔ ⵏⵏⵙ ⵢⴰⵏ ⵓⵎⵖⴰⵔ ⴰⴽⵯⵜⴰⵎ ⵙ ⵉⵙⵎ ⵏ ⴱⵔⴰⵀⵉⵎ ⵓ ⵖⴰⵍⵉⴱ ⴰⵎⵣⵣⴰⵜ, ⵎⴰⵛⵛ ⵓⵔ ⵉⴽⴽⵉ ⵖ ⵜⵏⴱⴰⴹⵜ ⴰⵎⵔ ⴽⵔⴰ ⵏ 40 ⵏ ⵡⴰⵙⵙ ⵏⴽⵔⵏ ⵙⵉⵙ ⴰⵢⵜ ⵙⵉⵊⵉⵍⵎⴰⵙⴰ ⵏⵖⵉⵏⵜ ⵏⵜⵜⴰⵏ ⴷ ⵉⴽⵯⵜⴰⵎⵏ ⵍⵍⵉ ⴷⵉⴷⵙⵏ ⵉⵍⵍⴰⵏ, ⵙⵙⴰⴹⵓⵏ ⵜⴰⵏⴱⴰⴹⵜ ⵙ ⵓⴼⵓⵙ ⵏ ⵓⴳⵍⴷⵓⵏ ⴰⵎⴷⵔⴰⵔ ⵍⴼⴰⵜⵃ ⵓ ⵎⴰⵢⵎⵓⵏ ⴰⴳⵍⴷⴰⵏ ⵓ ⵎⴷⵔⴰⵔ ⴳ ⵓⵙⴳⴳⵯⴰⵙ ⵏ 910 ⵎⵜ

#### 3. ⴰⵟⵟⴰⵕ ⵡⵉⵙⵙ ⵙⵉⵏ (921 ⵎⵜ)
ⵉⴳⴰ ⵓⵙⵓⴳⵉ ⵏ ⵎⴰⵚⴰⵍⴰ ⵓ ⵃⴱⵓⵙ ⴼ ⵜⵎⵍⵉⵍⵜ ⵏ ⴰⵢⵜ ⵎⵉⴷⵔⴰⵔ ⴳ ⵙⵉⵊⵉⵍⵎⴰⵙⴰ ⵢⴰⵜ ⵜⵙⵓⵜⵍⵜ ⵉⵙⵜⴰⵡⵀⵎⵎⴰⵏ ⴳ ⵓⵎⵏⴰⵖ ⴰⴼⴰⵟⵉⵎ ⴰⴼⴰⴷ ⴰⴷ ⵉⵙⵙⵍⴽⵎ ⵜⴰⵏⴱⴰⴹⵜ ⵏⵏⵙ ⵙ ⵍⵎⵖⵔⵉⴱ. ⵉⵙⵙⵏⵜⵉ ⵓⵙⵓⴳⵉ ⴳ ⵡⴰⵢⵢⵓⵔ ⵏ ⵎⵓⵃⴰⵕⵕⴰⵎ ⴰⵙⴳⴳⵯⴰⵙ 309 ⵀـ (921 ⵎⵜ) ⵙ ⵜⵏⴱⴰⴹⵜ ⵏ ⵎⴰⵚⴰⵍⴰ ⵓ ⵃⴱⵓⵙ ⴰⵎⴽⵏⴰⵙ, ⵢⴰⵏ ⵙⴳ ⵉⵎⵖⴰⵔⵏ ⵎⵇⵇⵓⵔⵏⵉⵏ ⵏ ⵓⵡⴰⵏⴽ ⴰⴼⴰⵟⵉⵎ ⴷ ⵓⵏⴱⴱⴰⴹ ⵏⵏⵙⵏ ⴼ ⵍⵎⵖⵔⵉⴱ ⴰⵏⴰⵎⵎⴰⵙ. ⵉⵙⴳⵓⴷⵉ ⵎⴰⵚⴰⵍⴰ ⵢⴰⵏ ⵓⴷⴼⵔⵉⵔ ⴰⵎⵇⵔⴰⵏ ⵏ ⵉⵙⵔⴷⴰⵙⵏ ⵙⴳ ⵜⵡⵙⵉⵜⵉⵏ ⵏ ⴽⵯⵜⴰⵎⴰ ⴷ ⵎⴽⵏⴰⵙⴰ, ⵉⵡⴰⵜⵙ ⵜⵎⵍⵉⵍⵜ ⵏ ⴰⵢⵜ ⵎⵉⴷⵔⴰⵔ ⵏⵏⴰ ⴹⴼⴰⵕⵏⵉⵏ ⵜⵖⴰⵔⴰⵙⵜ ⵜⴰⵙⴳⴷⴰⵏⵜ ⵜⴰⵚⵓⴼⵔⵉⵜ, ⵎⵏⵉⴷ ⵏ ⵜⴹⵓⵕⵉ ⵏ ⵙⵉⵊⵍⵎⴰⵙⴰ ⵎⵚⴰⵍⴰ ⵉⵏⵖⴰ ⴰⴳⵍⴷⵓⵏ ⴰⵎⴷⵔⴰⵔ ⴰⵃⵎⴰⴷ ⵓ ⵎⵉⵎⵓⵏ ⵏⵏⴰ ⵉⵜⵜⴰⵡⵙⵙⴰⵏⵏ ⵙ ⴰⴱⵓ ⵍⵄⴰⴱⴱⴰⵙ ⴰⵃⵎⴰⴷ, ⴰⴳⴰⵢⵢⵓ ⵏⵏⵙ ⵉⵜⵜⵢⴰⵡⴱⴱⴰⵢ ⴷ ⵉⵜⵜⵢⴰⵡⵣⴰⵏ ⵉ ⵓⵅⴰⵍⵉⴼ ⴰⴼⴰⵟⵉⵎⵉ ⵄⴱⴰⵢⴷⵓⵍⵍⴰⵀ ⵍⵎⴰⵀⴷⵉ, ⵎⵏⵉⴷ ⵏ ⵜⵏⵔⴰⵡⵜ ⴰⴷ ⵉⵜⵜⵓⵙⵔⴰⵙ ⵖ ⵉⵅⴼ ⵏ ⵜⵏⴱⴰⴹⵜ ⵍⵎⵓⵄⵜⴰⵣⵣ ⵓ ⵎⵓⵃⵎⵎⴰⴷ ⵓ ⵙⴰⵡⵔ ⵓ ⵎⵉⴷⵔⴰⵔ  ⵙ ⵓⴼⵓⵙ ⵏ ⵎⵚⴰⵍⴰ ⴰⴷ ⵉⴳ ⵜⴰⵎⵏⴰⴹⵜ ⵖ ⴷⴷⵓ ⵓⴼⵓⵙ ⵏ ⵉⴼⴰⵟⵉⵎⵉⵜⵏ ⴰⵎⵔ ⵉⴽⴽⵙ ⵜⴰⵏⴱⴰⴹⵜ ⵏ ⵜⵎⵍⵉⵍⵜ ⵏ ⵉⵎⴷⵔⴰⵔⵏ

#### 4. ⵜⴰⵏⴰⴽⵍⵉⵜ ⴷ ⵉⵏⴷⵓⴷⵓⵢⵏ ⵉⵙⵔⵜⴰⵏⵏ
ⵓⵔ ⵉⵎⵎⵙⵜⵉ ⵓⵏⴱⴰⴹ ⵏ ⴰⵢⵜ ⵎⵉⴷⵔⴰⵔ ⵙ ⵓⵎⴰⵜⴰ ⴷⴼⴼⵉⵔ ⵜⴹⵓⵕⵉ, ⵎⴰⵛⴰ ⴳⴰⵏ ⴰⵎ ⵉⴳⵍⴷⵓⵏⵏ ⵉⵏⴰⴽⵍⴰⵏⵏ ⵏⵏⴰ ⴹⴼⴰⵕⵏⵉⵏ ⵉ ⵉⴼⴰⵟⵉⵎⵉⵢⵏ ⴳ ⵡⴰⵟⵟⴰⵙ ⵜⴳⴰ ⵜⵎⵏⵓⴽⵍⴰ ⵏ ⴰⵢⵜ ⵎⵉⴷⵔⴰⵔ ⴰⵙⴰⵢⵔⴰⵔ ⵏ ⵓⵎⵏⴰⵖ ⴳⵔ ⵉⴼⴰⵟⵉⵎⵉⵢⵏ ⴷ ⵓⵎⴰⵡⵉⵜⵏ ⵏ ⵡⴰⵏⴷⴰⵍⵓⵙ; ⴷ ⴰⵔ ⵙⵏⴼⴰⵍⵏ ⵉⵎⵖⴰⵔⵏ ⵉⵎⵉⴷⵔⴰⵔⵏ ⵜⴰⵏⴰⴽⵍⵉⵜ ⵏⵏⵙⵏ ⵙ ⵓⵙⵜⴰⵍ ⵏ ⵜⵉⵣⵎⴰⵔⵜ ⵏ ⵜⵙⵔⵜⵉⵜ ⴳⵔ ⵉⵎⴰⵡⵉⵜⵏ ⵏ ⴰⵏⴷⴰⵍⵓⵙ ⴷ ⵉⴼⴰⵟⵉⵎⵉⵢⵏ. ​  

ⴷⴼⵉⵔ ⵏ ⵓⵙⵓⴳⵉ ⴰⵙⵔⴷⵙⴰⵏ ⵏ ⵎⵚⴰⵍⴰ, ⴳⵔⴰⵡⵍⵏ ⵉⵎⵣⴷⴰⵖⵏ ⵏ ⵙⵉⵊⵍⵎⴰⵙⴰ ⴼ ⵓⵏⴱⴰⴹ ⵏⵏⵙⵏ ⴰⴳⵍⴷⵓⵏ ⵍⵎⵓⵄⵜⴰⵣⵣ ⵏⵜⵜⴰⵏ ⴷ ⵉⵏⴹⵓⴼⵏ ⵏ ⵓⵡⴰⵏⴽ ⴰⴼⴰⵟⵉⵎ ⵍⵍⵉ ⴼⵍⵍⴰⵙ ⵉⵜⵜⵓⵙⵔⴰⵙⵏ, ⵉⵍⵎⵎⴰ ⴼⴽⵉⵏ ⵜⴰⵏⴱⴰⴹⵜ ⵉ ⵢⴰⵏ ⵓⴳⵍⴷⵓⵏ ⴰⵎⴷⵔⴰⵔ ⵢⴰⴹⵏ ⵉⵙⵎ ⵏⵏⵙ ⵎⵓⵃⵎⵎⴰⴷ ⵓ ⵍⴼⴰⵜⵃ ⵛⵛⴰⴽⵔ ⵍⵉⵍⵍⴰⵀ, ⵎⴰⵢⴰⴷ ⵢⵓⵊⵊⴰ ⴷⴰⵖ ⵉⴼⴰⵟⵉⵎⵉⵜⵏ ⴰⴷ ⴷⴰⵖ ⵙⴽⵔⵏ ⵢⴰⵏ ⵓⵙⵓⴳⵉ ⵢⴰⴹⵏ ⴰⵙⵔⴷⵙⴰⵏ ⴳⵣⵣⵓⵍⵏ ⵖ ⵓⵙⴳⴳⵯⴰⵙ ⵏ 927 ⵎⵜ ⴷⴷⴰⵡ ⵏ ⵜⵏⴱⴰⴹⵜ ⵏ ⴰⴱⵓ ⵍⵇⴰⵙⵉⵎ ⵎⵓⵃⵎⵎⴰⴷ ⵢⵉⵡⵙ ⵏ ⵄⴱⴰⵢⴷⵓⵍⵍⴰⵀ ⵍⵎⴰⵀⴷⵉ ⴰⵅⴰⵍⵉⴼ ⵏ ⵉⴼⴰⵟⵉⵎⵉⵜⵏ, ⵎⴰⵛⵛ ⴷⴼⵉⵔ ⵢⴰⵏ ⵙⵉⵏ ⵢⵉⵔⵏ ⵓ ⵍⴼⴰⵜⵃ ⴷⵖⵢⴰ ⵉⵔⵓⵔ ⴷ ⵜⴰⵏⴱⴰⴹⵜ ⵏⵏⵙ ⵉⵙⵙⵓⴽⴼ ⴰⵏⴱⴰⴹ ⴰⵎⴽⵏⴰⵙ ⵏⵏⴰ ⵙⵔⵙⵏ ⵉⴼⴰⵟⵉⵎⵉⵜⵏ ⴼ ⵙⵉⵊⵉⵍⵎⴰⵙⴰ ⵖ ⵓⴷⵖⴰⵔ ⵏⵏⵙ 

ⴳ ⵓⵙⴳⴳⵯⴰⵙ 947 ⴰⵎⵍⴰⵍⴰⵏ, ⵢⵓⵔⵎ ⵓⵎⵖⴰⵔ ⵎⵓⵃⵎⵎⴰⴷ ⵓ  ⴱⵓ ⵍⴼⴰⵜⵃ ⵓ ⵎⵉⵎⵓⵏ ⴰⴳⵍⴷⴰⵏ ⵓ ⵎⴷⵔⴰⵔ  (ⴰⵛⵛⴰⴽⵉⵔ ⵍⵉⵍⵍⴰⵀ) ⵉⵜⵜⴰⵡⵙⵙⴰⵏ ⵓⵍⴰ ⵙ "ⵉⴱⵏ ⵡⴰⵚⵉⵍ" ⴰⴷ ⵉⴱⴹⵓ ⴷ ⵉⴼⴰⵟⵉⵎⵉⵢⵏ, ⵉⴼⴼⵖ ⵙⴳ ⵜⵖⴰⵔⴰⵙⵜ ⵜⴰⵚⵓⴼⵔⵉⵜ ⵖⴰⵔ ⵜⵖⴰⵔⴰⵙⵜ ⵜⴰⵙⵓⵏⵏⵉⵜ, ⵉⴳ ⵉ ⵉⵅⴼ ⵏⵏⵙ ⵉⵙⵎ ⵏ "ⴰⵎⵉⵔ ⵍⵎⵓⵎⵉⵏⵉⵏ", ⵉⵙⴽⵔ ⴰⵇⴰⵔⵉⴹ ⵙ ⵉⵙⵎ ⵏⵏⵙ ⵉⵙⴽⵔ ⵓⵍⴰ ⵜⴰⴹⴰ ⵜⴰⵙⵔⵜⴰⵏⵜ ⴰⴽⴷ ⵉⵎⴰⵡⵉⵜⵏ ⵏ ⴰⵏⴷⴰⵍⵓⵙ, ⵎⴰⵛⴰ ⵖ ⵓⵙⴳⴳⵯⴰⵙ ⵏ 959 ⵎⵏⵉⴷ ⵜⴰⵍⴰⵍⵉⵜ ⵉⴼⴰⵟⵉⵎⵉⵢⵏ ⵓⵔⵔⵉⵏ ⵙ ⵢⴰⵏ ⵓⴷⴼⵔⵉⵔ ⴰⵎⵇⵔⴰⵏ ⵏ ⵉⵥⵏⴰⴳⵏ ⴷ ⵉⴽⵯⵜⴰⵎⵏ ⵉⵣⵡⴰⵔ ⴰⵙ ⵓⵎⴰⵡⴰⵢ ⴰⴼⴰⵟⵉⵎ ⵍⵍⵉ ⵉⵜⵜⴰⵡⵙⵙⴰⵏⵏ ⵊⴰⵡⵀⴰⵔ ⵚⵚⵉⵇⵉⵍⵍⵉ ⵉⵜⵜⴰⵡⵙⵏ ⵓⵍⴰ ⵙ ⵊⴰⵡⵀⴰⵔ ⵍⴽⴰⵜⵉⴱⴰⵎⵥⵏ ⵜⴰⵎⴷⵉⵏⵜ ⵏ ⵙⵉⵊⵍⵎⴰⵙⴰ ⵙ ⴷⴷⵓ ⵓⴼⵓⵙ ⵏⵏⵙⵏ. ⴰⴳⵍⴷⵓⵏ ⵛⵛⴰⴽⵉⵔ ⵍⵉⵍⵍⴰⵀ ⵉⵔⵓⵍ ⵙ ⵓⴳⴰⴷⵉⵔ ⵏ ⵜⵙⴳⵯⴷⴰⵍⵜ ⵏⵖⴷⴷ ⵡⵉⵏ ⵜⵙⴽⵔⴰⵏⵜ ⵎⴰⵛⵛ ⵍⵍⵉⵖ ⵜ ⵓⵎⵥⵏ ⴽⵔⴰ ⵏ ⴰⵢⵜ ⵉⵎⵟⵖⴰⵔⵏ ⵉⵜⵜⵓⴽⵔⴰⴼ ⵎⵓⵃⵎⵎⴰⴷ ⵓ ⴱⵓ ⵍⴼⴰⵜⵃ ⵢⵉⵍⵉ ⵖ ⵢⴰⵏ ⵉⵙⴽⵏⵉ ⵏ ⵓⵣⵣⴰⵍ ⴷ ⵓⴽⵛⵛⵓⴹ ⴰⵡⵉⵏⵜ ⵙ ⵜⵖⵔⵎⵜ ⵏ ⵍⵇⴰⵢⵔⴰⵡⴰⵏ ⵖ ⵜⵓⵏⵙ ⵏⵏⴰ ⵉⴳⴰⵏ ⴰⴽⴰⵍ ⵏ ⵓⵡⴰⵏⴽ ⴰⴼⴰⵟⵉⵎ ⵉⵜⵜⴰⵡⴽⵔⴰⴼ ⵖ ⵓⴱⵏⵉⵇ ⵏ ⵔⵇⵇⴰⴷⴰ ⴰⵔ ⵍⵍⵉⵖ ⵉⵎⵎⵓⵜ ,  ⵖ ⵓⴷⵖⴰⵔ ⵏⵏⵙ ⵉⴳⴰ ⵊⴰⵡⵀⴰⵔ ⵢⴰⵏ ⵓⵎⵖⴰⵔ ⴰⵎⴰⵣⵉⵖ ⵙ ⵉⵙⵎ ⵏ ⵎⵓⴱⴰⴷⵉⵔ ⵓ ⵣⵉⵔⵉ  

### ⵜⵉⵏⴳⵉⵔⴰ

​ⵜⵍⴽⵎ ⵜⵎⵏⵓⴽⵍⴰ ⵜⴰⵏⴳⵉⵔⴰ ⵏⵏⵙ ⵙ ⵢⴰⵏ ⵓⵏⵏⴹⴼⵔ ⵏ ⵜⵎⵙⴰⵔⵉⵏ ⵜⵉⴷⵔⴰⵎⴰⵜⵉⵏ:

* ⴰⵙⵓⴳⵉ ⴰⵙⵔⴷⴰⵙ: ⴳ ⵓⵙⴳⴳⵯⴰⵙ ⵏ 976 ⵎⵜ ⵉⵙⵙⵏⵜⵉ ⵅⵣⵔⵓⵏ ⵓ ⴼⵍⴼⵓⵍ ⴰⵎⵖⵔⴰⵡ, ⴰⵎⵖⴰⵔ ⵏ ⵜⵇⴱⵉⵍⵜ ⵏ ⵎⵖⵔⴰⵡⴰ/ⵉⵎⵖⵔⴰⵡⵏ (ⵣⵏⴰⵜⴰ) ⴷ ⵓⵎⵣⵟⵟⵉⴹ ⵏ ⵉⴰⵡⵉⵜⵏ ⴳ ⵡⴰⵏⴷⴰⵍⵓⵙ, ⵢⴰⵏ ⵓⵙⵓⴳⵉ ⴰⵙⵔⴷⴰⵙ ⴰⵎⵇⵔⴰⵏ ⴼ ⵙⵉⵊⵉⵍⵎⴰⵙⴰ.
* ⵉⵎⵏⵖⵉ ⴰⵎⴳⴳⴰⵔⵓ: ⵉⴼⴼⵖ ⴷ ⵙ ⵜⵉⵎⵉⵖⵜ ⵎⴳⴰⵍ ⵏⵏⵙ, ⴰⴳⵍⵍⵉⴷ ⴰⵎⴳⴳⴰⵔⵓ ⵏ ⴰⵢⵜ ⵎⵉⴷⵔⴰⵔ, ⵍⵎⵓⵄⵜⴰⵣⵣ ⴱⵉⵍⵍⴰⵀ ⵓ ⵛⵛⴰⴽⵔ ⵍⵉⵍⵍⴰⵀ . ⵉⵍⵍⴰ ⴳⵔⴰⵙⵏ ⵢⴰⵏ ⵉⵎⵏⵖⵉ ⴰⵎⴽⵕⴰⵥ ⵉⵀⵢⵢⴰⵏ ⵙ ⵜⵕⵥⵉ ⵏ ⵓⵙⵔⴷⴰⵙ ⵏ ⴰⵢⵜ ⵎⵉⴷⵔⴰⵔ.
* ⵜⴰⵎⵜⵜⴰⵏⵜ ⵏ ⵓⴳⵍⴷⵓⵏ: ⵉⵣⵎⵔ ⵅⵣⵔⵓⵏ ⴰⴷ ⵉⵏⵖ ⴰⴳⵍⴷⵓⵏ ⵎⵓⵃⵎⵎⴰⴷ ⵓ ⴰⵍⵎⵓⵄⵜⴰⵣⵣ ⴱⵉⵍⵍⴰⵀ ⵓ ⵛⵛⴰⴽⵉⵔ ⵍⵉⵍⵍⴰⵀ, ⵉⴱⴱⵢ ⵉⵅⴼ ⵏⵏⵙ ⵢⴰⵣⵏ ⵜ ⵉ ⵓⵅⴰⵍⵉⴼ ⴰⵎⴰⵡⵉ ⵏ ⵓⵏⴷⴰⵍⵓⴷ "ⴰⴱⵓ ⵃⴰⴽⴰⵎ ⴰⵍ ⵎⵓⵙⵜⴰⵏⵚⵉⵔ ⴱⵉⵍⵍⴰⵀ" ⴳ ⵇⵓⵔⵟⵓⴱⴰ ⴰⵎ ⵜⵎⴰⵜⴰⵔⵜ ⵏ ⵜⵎⵏⵉⵍⵜ ⴷ ⵜⵔⵏⴰⵡⵜ. ⵙ ⵓⵢⴰ, ⵉⴳⴳⵣ ⴷ ⵓⵍⴼⴰⴼ ⴼ ⵓⵏⴱⴰⴹ ⵏ ⵜⵡⵊⴰ ⴰⴷ ⵍⵍⵉ ⵉⴽⴽⴰⵏ ⵓⴳⴳⴰⵔ ⵏ ⵙⵏⴰⵜ ⵜⴰⵙⵓⵜⵉⵏ.
* ⴰⵙⵏⴼⵍ ⴰⵙⵔⵜⴰⵏ: ⴷⴼⴼⵉⵔ ⵜⴹⵓⵕⵉ, ⵜⵓⵙⴽⴰ ⴳ ⵙⵉⵊⵉⵍⵎⴰⵙⴰ ⵜⴰⵎⵏⵓⴽⵍⴰ ⵏ ⴰⵢⵜ ⵅⵣⵔⵓⵏ ⵉⵎⵖⵔⴰⵡⵏ, ⵍⵍⵉ ⵉⴱⵔⵔⵃⵏ ⵙ ⵜⵏⴰⴽⵍⵉⵜ ⵏⵏⵙ ⵜⵓⵎⵍⵉⵏⵜ ⵉ ⵜⵅⴰⵍⵉⴼⵜ ⵜⴰⵎⴰⵡⵉⵜ ⴳ ⴰⵏⴷⴰⵍⵓⵙ. ⴰⵢⴰ ⵉⵙⵏⴼⵍ ⵜⴰⴽⴰⵔⴹⴰ ⵜⴰⵎⴰⵣⵔⴰⵢⵜ ⴷ ⵓⵍⴰ ⵜⴰⴽⴰⵔⴹⴰ ⵜⴰⵙⴳⴷⴰⵏⵜ ⵜⵙⵔⵜⴰⵏⵜ ⵏ ⵜⵎⵏⴰⴹⵜ ⴳ ⵜⵙⴳⴰ ⵏ ⵓⵎⵎⴰⵜⵉ ⵣⵖ ⵜⵖⴰⵔⴰⵙⵜ ⵜⴰⵙⴳⴷⴰⵏⵜ ⵜⴰⵚⵓⴼⵔⵉⵜ ⵖⴰⵔ ⵜⴰⵙⵓⵏⵏⵉⵜ ⴷ ⵣ ⵜⵙⵉⵎⴰⵏⵜ ⴰⵔ ⴰⵟⵟⴰⵕ ⴷⴷⵓ ⵓⴼⵓⵙ ⵏ ⵜⵏⴱⴰⴹⵜ ⵜⴰⵎⴰⵡⵉⵜ ⵜⴰⵏⴷⴰⵍⵓⵙⵜ.

## ⴰⵎⵏⴰⴹ ⴰⵙⵔⵜⴰⵏ ⴷ ⵓⵙⴰⵜⴰⵍ ⴰⵎⴰⵣⵔⴰⵢ

ⴰⴷⴷⴰⴷ ⴰⵙⵔⵜⴰⵏ ⵏ ⵜⴰⵙⵓⵜ ⵜⵉⵙⵙ 9 ⴷ ⵜⵉⵙⵙ 10 ⴰⵔ ⵎⵎⴰⵍⵏⵜ ⵉⵎⵏⵖⵉ ⵏ ⴳⵔ ⵉⴼⴰⵟⵉⵎⵉⵜⵏ ⴷ ⵉⵎⴰⵡⵉⵜⵏ ⵏ ⴰⵏⴷⴰⵍⵓⵙ ⴼ ⵡⴰⵎⵎⴰⵥ ⵏ ⵡⴰⴽⴰⵍ ⵏ ⵍⵎⵖⵔⵉⴱ

ⵜⴷⴷⵔ ⵜⵎⵏⵓⴽⵍⴰ ⵏ ⴰⵢⵜ ⵎⵉⴷⵔⴰⵔ ⵖ ⴳⵔ ⵙⵉⵏ ⵉⵎⵏⴰⴹⵏ ⵉⵎⴰⵣⵔⴰⵢⵏ ⵏⵜⵜⵏⵉ ⴰⴷ ⵉⵙⴽⵔⵏ ⵜⵉⵎⴰⵜⴰⵔⵉⵏ ⵏ ⵓⴷⵎ ⵏⵏⵙ ⴰⵙⵔⵜⴰⵏ, ⵢⴰⵏ ⴳⵉⵙⵏ ⵉⴼⴽⴰ ⴰⵙ ⵜⴰⵍⴰⵍⵉⵜ ⵏⵏⵙ ⴰⵎ ⵢⴰⵏ ⵓⵡⴰⵏⴽ ⵉⴱⴷⴷⵏ ⵡⵉⵙⵙ ⵙⵉⵏ ⵉⵙⵔⵙ ⴰⵙ ⵜⴰⵖⴰⵔⴰⵙⵜ ⵜⴰⵙⵔⵜⴰⵏⵜ ⵍⵍⵉ ⵜⴹⴼⴰⵕ

ⴰⵙⵏⵉⵎⴰⵏ ⴰⵙⵔⵜⴰⵏ ⴼ ⵜⵏⴱⴰⴹⵜ ⵏ ⵓⴳⵎⵎⵓⴹ:
ⴹⴰⵕⵜ ⵏ ⵜⴳⵔⴰⵡⵍⴰ ⵜⴰⵎⴰⵣⵉⵖⵜ ⵜⴰⵎⵇⵇⵔⴰⵏⵜ ⵎⴳⵍ ⵉⵎⴰⵡⵉⵜⵏ ⵖ ⵓⵙⴳⴳⵯⴰⵙ ⵏ 741 ⵎⵎⵖⵉⵏⵜ ⴷ ⵜⵓⴳⵜⵜ ⵏ ⵜⵎⵏⵓⴽⴰⵍ ⵜⵉⵎⴰⵣⵉⵖⵉⵏ ⵜⵉⵎⵙⵍⵎⵉⵏ ⴼ ⵉⴳⴳⵉ ⵏ ⵡⴰⴽⴰⵍ ⵏ ⵡⴰⵎⵓⵔⵏⴰⴽⵓⵛ ⵏⵏⴰ ⴷ ⴷⴰⵔ ⵜⵍⵍⴰ ⵢⴰⵜ ⵜⴷⵔⴼⵉ ⵜⴰⵙⵔⵜⴰⵏⵜ ⴷ ⵓⴱⵟⵟⵓ ⴰⵙⴳⴷⴰⵏ ⴰⴽⴷ ⴷ ⵡⴰⵎⵎⴰⵙ ⵏ ⵜⵅⴰⵍⵉⴼⵜ ⵖ ⵓⴳⵎⵎⵓⴹ,  ⵜⴳⴰ ⵜⵎⵏⵓⴽⵍⴰ ⵏ ⴰⵢⵜ ⵎⵉⴷⵔⴰⵔ ⵢⴰⵜ ⴳⵔ ⴰⵜⵙⵏⵜ

ⴰⵎⵡⴰⵜ ⴰⵙⵔⵜⴰⵏ ⵏ ⴳⵔ ⵉⴼⴰⵟⵉⵎⵉⵜⵏ ⴷ ⵉⵎⴰⵡⵉⵜⵏ ⵏ ⴰⵏⴷⴰⵍⵓⵙ:ⵜⴰⵎⵏⵓⴽⵍⴰ ⵏ ⴰⵢⵜ ⵎⵉⴷⵔⴰⵔ ⵜⴷⴷⵔ ⵖ ⵓⵣⵎⵣ ⵉⵜⵜⴰⵡⵙⵙⴰⵏⵏ ⵙ ⵉⵎⵉⵖ ⵏ ⴳⵔ ⵙⵉⵏ ⵉⴷⵡⴰⵙⵏ ⵉⵅⴰⵜⴰⵔⵏ ⴼ ⵓⵏⴱⴰⴹ ⵏ ⵡⴰⴽⴰⵍ ⵏ ⵍⵎⵖⵔⵉⴱ, ⵖ ⵢⴰⵜ ⵜⵙⴳⴰ ⵜⵍⵍⴰ ⵜⵅⴰⵍⵉⴼⵜ ⵜⴰⴼⴰⵟⵉⵎⵉⵜ ⵖ ⵢⴰⵜ ⵜⵙⴳⴰ ⵢⴰⴹⵏ ⵉⵍⵍⴰ ⵓⵡⴰⵏⴽ ⵏ ⵉⵎⴰⵡⵉⵜⵏ ⵖ ⴰⵏⴷⴰⵍⵓⵙ, ⵉⴼⴰⵟⵉⵎⵉⵜⵏ ⴰⵔ ⵙⵉⴳⴳⵉⵍⵏ ⵖ ⵓⵙⴷⵓⵔⵔⵉ ⵏ ⵙⵉⵊⵉⵍⵎⴰⵙⴰ ⴰⴷ ⵙⴼⵙⵙⴰⵏ ⴽⵔⴰ ⵏⵏⴰ ⵉⴳⴰⵏ ⴰⵏⴰⵡ ⵏ ⵓⵙⴷⵉⴷⴷⵉⵢ ⵖ ⵉⴽⴰⵍⵉⵡⵏ ⵏ ⵉⵥⵥⵍⵎⴹ ⵏ ⵜⴼⵔⵉⵇⵜ ⴱⴰⵛ ⴰⴷ ⴼⴽⵉⵏ ⴰⴼⵓⴷ ⵏⵏⵙⵏ ⵉ ⵓⵙⵙⵍⴽⵎ ⵏ ⵜⵏⴱⴰⴹⵜ ⵏⵏⵙⵏ ⵙ ⵉⴷⵖⴰⵔⵏ ⵢⴰⴹⵏ ⵏ ⵓⵎⴰⴹⴰⵍ ⴰⵎⵙⵍⵎⴰⵏ ⵣⵓⵏⴷ ⵎⵉⵚⵕ ⴷ ⵍⵃⵉⵊⴰⵣ ⴷ ⵛⵛⴰⵎ ⴷ ⵍⵄⵉⵔⴰⵇ , ⵉⵎⴰⵡⵉⵜⵏ ⵏ ⴰⵏⴷⴰⵍⵓⵙ ⵏⵜⵜⵏⵉ ⵔⴰⵏ ⴰⴷ ⴷ ⵚⵚⴰⴱⵓⵏ ⴰⵢⵍⵍⵉ ⵙ ⵖⴰⵍⵏ ⵉⵙ ⵉⴳⴰ ⴰⵢⵢⴷⴰ ⵏⵏⵙⵏ ⵍⵍⵉ ⴰⵙⵏ ⵉⴷⴷⴰⵏ ⵖ ⵍⵎⵖⵔⵉⴱ ⴰⵙⴳⴳⵯⴰⵙ ⵏ 741 , ⵓⵍⴰ ⵇⵇⵏⴻⵏⵏ ⴰⴳⴳⵓⵔ ⴼ ⵉⴼⴰⵟⵉⵎⵉⵜⵏ ⴰⴷ ⵖⵓⵎⵓⵏ ⵖⴰⵔ ⵖ ⵉⵥⵥⵍⵎⴹ ⵏ ⵜⴼⵔⵉⵇⵜ ⴷ ⴰⴷ ⵏⵏ ⴼⵍⵍⴰⵙⵏ ⵓⵔ ⴽⵛⵎⵏ ⵖ ⴰⵏⴷⴰⵍⵓⵙ 

ⵜⵜⵎⵉ ⵏ ⵡⴰⵡⴰⵍ ⵖ ⵓⵎⵏⴰⴹ ⴰⵊⵢⵓ-ⵙⵔⵜⴰⵏ ⵏ ⵓⵣⵎⵣ ⴰⵏⵏ ⵏ ⵜⴰⵙⵓⵜ ⵜⵉⵙⵙ 8 ⴷ 9, ⵉⴳⴰⵜ ⵎⴰⵙⴷⴷ ⴰⵡⴰⵏⴽ ⵉ ⵙⵉⵊⵉⵍⵎⴰⵙⴰ ⵉⴳⴰ ⵢⴰⵏ ⵓⵎⵙⵎⵓⵏ ⵏ ⵜⴷⵓⵙⵉ ⵜⴰⴷⴰⵎⵙⴰⵏⵜ ⵏⵏⴰ ⵉⵍⵍⴰⵏ ⵖ ⴳⵔ ⵙⵉⵏ ⵉⵎⵙⵎⵓⵏⵏ ⵏ ⵜⴷⵓⵙⵉ ⵜⴰⵙⵔⵜⴰⵏⵜ , ⵙⵉⵏ ⵉⵜⵙⵏ ⵖⴰⵡⵍⵏ ⴰⴷⵜ ⴳⵉⵏ ⵖ ⴷⴷⴰⵡ ⵏ ⵓⴼⵓⵙ ⵏⵏⵙⵏ ⵙ ⴰⵛⴽⵓ ⵍⵎⵖⵔⵉⴱ ⵖ ⴰⴽⵓⴷ ⴰⵏⵏ ⵉⴱⴹⴰ ⵉⵍⵍⵓⵣⵣⵓ ⴷ ⵓⵔ ⴳⵉⵙ ⴽⵔⴰ ⵏ ⵡⴰⵏⴰⵡ ⵏ ⵓⵡⴰⵏⴽ ⴰⵏⴰⵎⵎⴰⵙ, ⴰⵎ ⵉⵎⵕⴰⴱⴹⵉⵜⵏ

## ⴰⴷⴷⴰⴷ ⴰⵎⵖⴰⵔⵎⴰⵏ

ⵣⵖ ⵓⵙⴳⴳⵯⴰⵙ ⵍⵍⵉ ⵜⵜⵓⵚⴽⴰ ⵜⵖⵔⵎⵜ ⵏ ⵙⵉⵊⵍⵎⴰⵙⴰ ⵜⴰⵎⴰⵥⵓⵏⵜ ⵏ ⵓⵡⴰⵏⴽ ⵏ ⴰⵢⵜ ⵎⵉⴷⵔⴰⵔ, ⴰⴷ ⵜⵙⵙⵏⵜⵉ ⵖ ⵓⴷⵖⴰⵔ ⴰⵏⵏ ⵏ ⵍⵎⵖⵔⵉⴱ ⵢⴰⵜ ⵜⵖⴱⴰⵍⵓⵜ ⵏ ⵜⵖⵔⵎⴰ ⴷ ⵜⵓⵚⴽⴰ ⵏⵏⴰ ⵉⵙⵙⵍⴽⵎⵏ ⴰⵎⴰⵏ ⵏⵏⵙ ⵉ ⵜⵎⵉⵣⴰⵔ ⴰⵙ ⵙⵙⵓⵜⵍⵏⵉⵏ ⵖ ⵜⴼⵔⵉⵇⵜ ⵏ ⵉⵥⵥⵍⵎⴹ, ⵓⵍⴰ ⵜⵉⵎⵉⵣⴰⵔ ⵜⵉⴷⴷⴰⵡⵏⵣⵔⵓⴼⵉⵏ ⴷ ⵓⵎⴰⴹⴰⵍ ⴰⴳⵔⴰⴽⵍⴰⵏ, ⵜⴳⴰ ⵙⵉⵊⵉⵍⵎⴰⵙⴰ ⵖ ⵓⵣⵎⵣ ⵏ ⴰⵢⵜ ⵎⵉⴷⵔⴰⵔ ⵢⴰⵜ ⵖ ⵜⵎⴷⵉⵏⵉⵏ ⵜⵜⵢⴰⵡⵙⵙⴰⵏⵏⵉⵏ ⵖ ⵓⵎⴰⴹⴰⵍ ⴰⵎⵙⵍⵎⴰⵏ

### ⵜⴰⵖⵔⵎⴰ ⵏ ⴰⵢⵜ ⵎⵉⴷⵔⴰⵔ ⵣⵖ ⵜⵉⵔⵔⴰ ⵜⴰⵏⵎⵣⵔⴰⵢⵜ

ⵉⵙⴰⵡⵍ ⵉⴱⵏ ⵃⴰⵡⵇⴰⵍ ⵖ ⵓⴷⵍⵉⵙ ⵏⵏⵙ "ⵜⴰⵡⵍⴰⴼⵜ ⵏ ⵡⴰⴽⴰⵍ" ⴼ ⵜⴷⵓⵙⵉ ⴷ ⵓⴱⵓⵖⵍⵓ ⴰⴷⴰⵎⵙⴰⵏ ⵏ ⵜⵖⵔⵎⵜ ⵏ  ⴰⵢⵜ ⵎⵉⴷⵔⴰⵔ ⵙⵉⵊⵉⵍⵎⴰⵙⴰ, ⵍⵍⵉⵖ ⵉⴱⴷⵔ ⵓⵏⵛⴽ ⵏ ⵓⵇⵇⴰⵔⵉⴹ ⴷ ⵍⵎⴰⵍ ⵍⵍⵉ ⵉⵣⵣⵔⵓⵢⵏ ⴳⵔ ⵉⵔⴼⴼⴰⴽⵏ ⵏ ⵙⵉⵊⵍⵎⴰⵙⴰ ⵓⵏⵛⴽⴽ ⴰⵏⵏ ⵏ ⵓⵙⵎⵎⵙⴽⵍ ⴰⵥⵕⴼⴰⵏ ⵓⵔ ⵉⵥⵕⵉ ⴰⵏⴰⵡ ⵏⵏⵙ ⵖ ⵜⵖⵔⵎⵉⵏ ⵎⵇⵇⵓⵔⵏⵉⵏ ⵏ ⵓⴳⵎⵎⵓⴹ

ⵉⵎⵎⴰ ⴰⴱⵓ ⵄⵓⴱⴰⵢⴷ ⵍⴱⴰⴽⵔⵉ ⵏⵜⵜⴰⵏ ⵉⴱⴷⵔ ⴰⴱⵓⵖⵍⵓ ⵏ ⵜⵖⵔⵎⵜ ⵏ ⵙⵉⵊⵍⵎⴰⵙⴰ ⵖ ⵓⵣⵎⵣ ⵏ ⴰⵢⵜ ⵎⵉⴷⵔⴰⵔ ⵖ ⵜⵙⴳⴰ ⵏ ⵜⵢⵔⵣⴰ ⴷ ⵎⴰⵙⴷⴷ, ⵉⴽⴰⵍⵉⵡⵏ ⵏⵏⵙ ⵡⵉⴷ ⴳⴰⵏⵉⵏ ⵡⵉⵏ ⵜⵢⵔⵣⴰ ⵍⵍⴰⵏ ⵖ ⵢⴰⵏ ⵓⴷⵖⴰⵔ ⵉⴳⴰⵏ ⴰⵣⴰⵖⴰⵔ, ⴷ ⵜⵜⴽⴰⵔ ⵙ ⵡⵓⵔⵜⴰⵏ ⵓⵔ ⵟⵟⵉⴼⵏ ⵓⵟⵟⵓⵏ ⵎⵓⵏⵏ ⴷ ⵜⵙⴳⴳⵯⵉⵏ ⵏ ⵡⴰⵙⵉⴼ ⵜⵜⴽⵔⵏ ⵙ ⵡⴰⵏⴰⵡⵏ ⵏ ⵜⵢⴰⴼⵓⵜ ⴷ ⵡⴰⴷⴷⴰⴳ, ⵉⵙⵡⴰⵍ ⵓⵍⴰ ⴼ ⵓⵙⵏⴼⵍⵓⵍ ⵏ ⵜⵉⵢⵢⵏⵉ ⵉⴳⴳⵓⵜⵏ ⵖ ⵜⵖⵔⵎⵜ ⴰⵏⵏ ⵍⵍⵉ ⵢⴰⴽⴽⴰⵏ ⵜⴰⵢⴰⴼⵓⵜ ⵉ ⴽⵔⴰ ⵉⴳⴰⵏ ⴰⴷⵖⴰⵔ ⵖ ⵉⴷⵖⴰⵔⵏ ⵏ ⵍⵎⵖⵔⵉⴱ ⴰⴽⵓⴷ ⴰⵏⵏ ⵉⴱⴷⵔ ⵓⵍⴰ ⵜⴰⴷⵓⵙⵉ ⵏ ⵜⵓⵚⴽⴰ ⵍⵍⵉ ⵢⴰⵏⵏⵉ ⵖ ⵓⵖⵔⴰⴱ ⵉⵙⵙⵓⵜⵍⵏ ⵉ ⵜⵖⵔⵎⵜ ⴷ ⵎⴰⵙ ⵉⵟⵟⴰⴼ 12 ⵏ ⵡⴰⴳⴳⵓⵔ ⵜⴰⵎ ⴳⵉⵙⵏ ⵜⵜⴰⵡⵙⴽⴰⵔⵏ ⵖ ⵡⵓⵣⵣⴰⵍ 

ⵍⵉⴷⵔⵉⵙⵉ ⴷ ⵍⵎⴰⵇⴷⵉⵙⵉ ⵙⴰⵡⵍⵏ ⵙⵉⵏ ⵉⵜⵙⵏ ⴼ ⵜⴷⵓⵙⵉ ⴷ ⵓⴱⵓⵖⵍⵓ ⴰⵎⵙⵜⴰⴳⴳⴰⵏ ⵏ ⵜⵎⴷⵉⵏⵜ ⵏ ⵙⵉⵊⵍⵎⴰⵙⴰ ⴰⴽⵓⴷ ⴰⵏⵏ, ⴷ ⵎⴰⵙⴷⴷ ⵉⵙⴱⴱⴰⴱⵏ ⵏⵏⵙ ⵍⴽⵎⵏ ⵙ ⵜⵎⵙⵜⴰⴳⵜ ⵏⵏⵙⵏ ⵜⵉⵎⵉⵣⴰⵔ ⵏ ⵙⵙⵓⴷⴰⵏ ⵉⴱⴷⵔ ⵜⵜ ⵍⵉⴷⵔⵉⵙⵉ ⵙ ⵉⵙⵎ ⵏ ⵜⵖⵔⵎⵜ ⵏ ⵉⵔⴼⴼⴰⴽⵏ, ⴷ ⴰⵔ ⴷ ⵙⵉⵙ ⵉⴽⵛⵛⵎ ⴷ ⴰⵔ ⴳⵉⵙ ⵉⵜⵜⴼⴼⵖ ⵡⵓⵔⵖ ⵙ ⵜⵎⵉⵣⴰⵔ ⵏ ⵙⵙⵓⴷⴰⵏ ⵉⴳⴰ ⴰⵙ ⵙ ⵉⵙⵎ ⴰⵙⴰⴳⵏ ⴰⵎⴰⴽⵍⴰⵏ ⵏⵏⴰ ⵉⵟⵟⴰⵢⵏ ⴰⵏⴰⵡⵏ ⵏ ⵜⵎⵙⵜⴰⴳⵜ ⵙ ⵜⵎⵉⵣⴰⵔ ⵏ ⵙⵙⵓⴷⴰⵏ, ⵉⵙⴰⵡⵍ ⴼ ⵉⵔⴼⴼⴰⴽⵏ ⵏⵏⵙ ⵉⵙ ⴰⵔ ⵙⴽⴰⵔⵏ ⵜⴰⵢⴰⴼⵓⵜ ⵉⴳⴳⵓⵜⵏ ⵖ ⵜⵡⵡⵓⵔⵉ ⵏⵏⵙⵏ

ⵉⵙⴰⵡⵍ ⵍⴱⴰⴽⵔⵉ ⴼ ⵜⵎⵣⴳⵉⴷⴰ ⵏ ⵙⵉⵊⵍⵎⴰⵙⵙⴰ ⴷ ⵎⴰⵙ ⵜⵎⵇⵇⵓⵔ ⵜⵉⵖⵣⵉⴼ ⵜⵚⵚⵓⵎⵄⵉⵜ ⵏⵏⵙ, ⴷ ⵉⵙⵔⴰⴳ ⵏ ⵜⵎⵣⴳⵉⴷⴰ ⵍⵍⵉ ⵉⵍⴰⵏ ⴰⵏⴰⵡⵏ ⵏ ⵉⴽⵯⵍⴰⵏ ⴷ ⵣⵣⵡⴰⵇ ⴰⵔ ⵜⵙⵎⵓⵏ ⵎⵉⴷⴷⵏ ⴼ ⵜⵥⴰⵍⵍⵉⵜ ⴷ ⵜⵖⵔⵉ ⵏ ⵡⴰⵏⴰⵡⵏ ⵏ ⵜⵎⵓⵙⵙⵏⵉⵡⵉⵏ ⵜⵉⵙⴳⴷⴰⵏⵉⵏ, ⵉⵙⴰⵡⵍ ⵉⴱⵏ ⵍⴼⴰⵔⴹⵉ ⴼ ⵓⴱⵖⵍⵓ ⴰⴷⵍⵙⴰⵏ ⵏ ⵜⵎⴷⵉⵏⵜ ⴷ ⵎⴰⵙ ⴰⵖ ⴷ ⵜⵜⴰⵡⵉ ⵉⵙⵍⵎⴰⴷⵏ ⴷ ⵉⵏⵍⵎⴰⴷⵏ ⵖ ⵜⵎⵉⵣⴰⵔ ⵏ ⴰⵏⴷⴰⵍⵓⵙ ⴷ ⵍⵇⴰⵢⵔⴰⵡⴰⵏ,  ⴷ ⵎⴰⵙ ⵜⵜ ⵉⵡⵉⵏ ⵉⵎⵣⴷⴰⵖ ⵏⵏⵙ ⵖ ⵜⵓⵙⵙⵏⴰ ⵏ ⵜⵓⵙⵏⴰⴽⵜ ⴷ ⵓⵙⵉⴹⵏ ⴰⵛⴽⵓ ⵜⵣⴷⵉ ⴷ ⵜⵡⵡⵓⵔⵉ ⵏⵏⵙⵏ ⵖ ⵜⵔⴼⴼⴰⴽⵜ ⴷ ⵜⵎⵙⵜⴰⴳⵜ

ⵉⵎⵎⴰ ⵖ ⵜⵙⴳⴰ ⵏ ⵜⵎⴳⵓⵔⵉ ⴰⵔ ⵙⴰⵡⴰⵍⵏⵜ ⵜⵉⵔⵔⴰ ⴼ ⵢⴰⵏ ⵓⴱⵓⵖⵍⵓ ⴰⵅⴰⵜⴰⵔ ⵉⴹⵔⴰⵄⴰⵏ ⵡⵉⵏ ⵡⴰⵎⵎⴰⵙⵏ ⵢⴰⴹⵏⵉⵏ ⵏ ⵜⵖⵔⵎⴰ ⵜⴰⵎⵙⵍⵎⴰⵏⵜ ⵖ ⵓⵣⵎⵣ ⴰⵏⵏ, ⵢⴰⵇⵓⵜ ⵍⵃⴰⵎⴰⵡⵉ ⵉⴱⴷⵔ ⵜⵉⵎⵍⵙⴰ ⵜⴰⵙⵉⵊⵍⵎⴰⵙⵜ ⵙ ⵎⴰⵙ ⵟⵟⴰⴼ ⵜⴰⵎⵙⵓⵙⵏⵜ ⴷ ⵉⵙⵎ ⵖ ⵜⵎⵉⵣⴰⵔ ⴷ ⵎⴰⵙⴷⴷ ⵉⵙ ⵍⴽⵎⵏⵜ ⵖ ⵜⵙⴳⴰ ⵏ ⵓⵖⵓⴷⵓ ⵜⵉⵎⵍⵙⴰ ⵏ ⵉⴳⵍⴷⴰⵏ, ⵍⵢⵓⵏ ⴰⴼⵔⵉⵇⴰⵏⵉⵙⵙⴽⵯⵜⵉ ⴷ ⵖ ⵜⵉⵔⵔⴰ ⵏⵏⵙ ⴰⴼⵓⵍⴽⵉ ⵏ ⵜⵏⵣⴳⵉⵜ ⵏ ⵜⴳⵯⵎⵎⴰ ⴷ ⵜⵎⵣⴳⴰⴷⵉⵡⵉⵏ ⴷ ⵜⵉⵏⵎⴰⵍ ⵏ ⵙⵉⵊⵍⵎⴰⵙⴰ ⴷ ⵉⵙ ⴰⵔ ⵙⵙⵎⵔⴰⵙⵏ ⵉⴷ ⴱⴰⴱ ⵏⵏⵙⵏⵜ ⵜⵉⵎⵛⵛⵉ (ⵔⵔⵅⴰⵎ) ⴷ ⵣⵣⵍⵍⵉⵊ ⵖ ⵜⵓⵚⴽⴰ, ⵉⵎⵎⴰ ⵜⴰⵎⴳⵓⵔⵉ ⵏ ⵓⵇⵇⴰⵔⵉⴹ ⵉⵏⵏⴰ ⵍⵉⴷⵔⵉⵙⵉ ⵎⴰⵙⴷⴷ ⵓⵔⵖ ⵉⵖ ⴷ ⵉⵍⴽⵎ ⵙⵉⵊⵍⵎⴰⵙⴰ ⴰⵔ ⴳⵉⵙ ⵜⵜⵉⵡⵙⴽⵉⵔⵏ ⵉⵇⵇⴰⵔⵉⴹⵏ ⵏ ⵜⵎⵙⵜⴰⴳⵜ ⵏⵏⴰ ⵟⵟⴰⴼⵏⵉⵏ ⴰⵜⵉⴳ ⵖ ⴽⵔⴰ ⵉⴳⴰⵏ ⵎⴰⵏⵉ, ⵍⴱⴰⴽⵔⵉ ⵉⴱⴷⵔ ⵉⵙⵎ ⵏ ⵉⵇⵇⴰⵔⵉⴹⵏ ⵏ ⵙⵉⵊⵍⵎⴰⵙⴰ ⵍⵍⵉ ⵉⴳⴰⵏ ⴷⵉⵏⴰⵔ ⴰⵎⴷⵔⴰⵔ ⵍⵍⵉ ⵙ ⵜⵣⵣⵉⴳⵉⵣ ⵜⵎⵙⵜⴰⴳⵜ ⵖ ⵍⵎⵖⵔⵉⴱ ⴷ ⵙⵙⵓⴷⴰⵏ ⴷ ⴰⵏⴷⴰⵍⵓⵙ

### ⵜⴰⵖⵔⵎⴰ ⵏ ⵙⵉⵊⵍⵎⴰⵙⴰ ⵜⴰⵎⴷⵔⴰⵔⵜ ⵣ ⵉⵔⵣⵣⵓⵜⵏ ⵉⵔⴽⵢⵓⵍⵓⵊⵉⵜⵏ

ⴳⴳⵓⵜⵏ ⵉⵔⵣⵣⵓⵜⵏ ⵉⵔⴽⵢⵓⵍⵓⵊⵉⵜⵏ ⵍⵍⵉ ⵜⵜⴰⵡⵙⴽⴰⵔⵏ ⴼ ⵜⵖⵔⵎⴰ ⵏ ⵙⵉⵊⵍⵎⴰⵙⴰ ⵏⵏⴰ ⴷ ⵉⵍⵓⵍⵏ ⴷ ⵜⵍⴰⵍⵉⵜ ⵏ ⵓⵡⴰⵏⴽ ⵏ ⴰⵢⵜ ⵎⵉⴷⵔⴰⵔ, ⵉⵔⵣⵣⵓⵜⵏ ⵍⵍⵉ ⵙⴽⵔⵏⵜ ⵜⵔⴰⴱⴱⵓⵜ ⵏ ⵓⵔⵣⵣⵓ ⴰⵔⴽⵢⵓⵍⵓⵊⴰⵏ ⵙⵡⵍⴰⴷⴷⴰⴽⴽⵯ ⵜⵉⵔⴰⴱⴱⵓⵜⵉⵏ ⵣ ⵍⵎⵖⵔⵉⴱ ⴼⵕⴰⵏⵚⴰ ⴷ ⵎⴰⵔⵉⴽⴰⵏ

* ⴳ 1950 ⵉⴼⵙⵔ ⴱⵓⵍ ⴱⵉⵔⵜⵉⵔ **(Paul Berthier)** ⵜⴰⵢⴰⴼⵓⵜ ⵏ ⵉⵔⵣⵣⵓⵜⵏ ⵏⵏⵙ ⴼ ⵓⵙⵓⴷⵙ ⵏ ⵜⵔⴳⵯⵉⵡⵉⵏ ⵖ ⵜⵎⵏⴰⴹⵜ ⵏ ⵜⴼⵉⵍⴰⵍⵜ ⵎⴰⵢⴰⴷ ⴰⴷ ⴷ ⵉⴹⵉⵏ ⵜⵉⵙⴽⵉⵡⵜ ⵜⴰⵣⴰⵢⴽⵓⵜ ⵏ ⵓⵙⴷⵙ ⵏ ⵜⵔⴳⵯⴰ ⴳ ⵉⵣⵎⴰⵣ ⵏ ⴰⵢⵜ ⵎⵉⴷⵔⴰⵔ
* ⴳ ⵓⵙⴳⴳⵯⴰⵙ ⵏ 1966 ⵉⵙⴽⵔ ⴷⴰⵏⵢⴰⵍ ⵢⵓⵙⵜⴰⵛ **Daniel Eustache** ⵢⴰⵜ ⵜⵣⵔⴰⵡⵜ ⵜⴰⵙⴰⵖⵓⵍⵜ ⴼ ⵉⵇⵇⴰⵔⵉⴹⵏ ⵏ ⵓⵡⴰⵏⴽ ⵏ ⴰⵢⵜ ⴷⵔⵉⵙ ⴷ ⵡⵉⵏ ⴰⵢⵜ ⵎⵉⴷⵔⴰⵔ ⵏⵜⵜⴰⵜ ⴰⴷ ⵉⴼⴽⴰⵏ ⴰⵎⵣⵔⵓⵢ ⵏ ⵉⴳⵍⴷⴰⵏ ⵏ ⴰⵢⵜ ⵎⵉⴷⵔⴰⵔ ⵣ ⵉⵇⵇⴰⵔⵉⴹⵏ ⵏⵏⵙⵏ
* ⴳⵔ 1971 ⴷ 1974 ⵉⵙⵙⵏⵜⵉ ⵓⵙⵉⵏⴰⴳ ⴰⵏⴰⵎⵓⵔ ⵏ ⵉⴷⵔⵉⵣⵏ ⴷ ⵜⵏⴳⵎⵉ INSAP ⵜⵉⵖⵓⵣⵉⵏ ⵏⵏⵙ ⵜⵉⵎⵣⵡⵓⵔⴰ ⵖ ⵓⴷⵖⴰⵔ ⵏ ⵙⵉⵊⵉⵍⵎⴰⵙⴰ,  ⴷ ⴰⵙⴳⴳⵯⴰⵙ ⵏ 1988 ⵉⵙⵙⵏⵜⵉ ⵓⵙⵏⴼⴰⵔ ⵏ "ⵙⵉⵊⵍⵎⴰⵙⴰ" ⵉⴳⴰⵏ ⵡⵉⵏ ⵜⵖⵓⵣⵉ ⵜⴰⵔⴽⵢⵓⵍⵓⵊⵉⵜ ⴷⴷⵓ ⵓⴼⵓⵙ ⵏ ⵓⴱⵔⵓⴼⵉⵙⵓⵔ ⴰⵎⴰⵔⵉⴽⴰⵏ ⵔⵓⵏⴰⵍⴷ ⵎⵉⵙⵉⵙⵔ
* ⴳ 1996 ⵉⵙⴼⴼⵓⵖ ⴷ ⵓⵎⵔⵣⴰⵡ ⴰⵎⵖⵔⴰⴱⵉ ⵍⵃⵙⵏ ⵜⴰⵡⵛⵉⵅⵜ ⵜⴰⵣⵔⴰⵡⵜ ⵏⵏⵙ ⵜⴰⴽⴰⴷⵉⵎⵉⵜ ⴼ ⵜⵓⵚⴽⴰ ⴷ ⵜⵏⵣⴳⵉⵜ ⵜⴰⵎⴷⵔⴰⵔⵜ 
* ⴳ 2015 ⴰⴷ ⴷ ⵉⴼⴼⵓⵖ ⵢⴰⵏ ⵓⴷⵍⵉⵙ ⴰⵅⴰⵜⴰⵔ ⵡⴰⴷ ⵉⴳⴰⵏ ⵎⴰⵙ ⵏ ⵉⴷⵍⵉⵙⵏ ⵖ ⵜⵔⴽⵢⵓⵍⵓⵊⵉⵜ ⵏ ⵙⵉⵊⵍⵎⴰⵙⴰ ⵙ ⵜⵓⵜⵍⴰⵢⵜ ⵜⴰⵏⴳⵍⵉⵣⵜ ⵉⴳⴰ ⵙ ⵡⴰⵙⵙⴰⵖ "ⴰⴷ ⵖⴰⵔ ⴰⵎⵖⴰⵔⵎⴰⵏ ⴰⵎⴳⴳⴰⵔⵓ" ⵢⵓⵔⴰ ⵜ ⵓⵎⴰⵔⵣⵓ ⴰⵎⴰⵔⵉⴽⴰⵏ ⵔⵉⵏⴰⵍⴷ ⵎⵉⵙⵉⵔ ⴷ ⵓⵎⴷⴷⴰⴽⴽⵍ ⵏⵏⵙ ⴷⵊⵉⵎⵙ ⵎⵉⵍⵉⵔ , ⵖ ⵓⴷⵍⵉⵙ ⴰⴷ ⴰⵔ ⵏⵏ ⵏⵜⵜⴰⴼⴰ ⵎⴰⵙⴷⴷ ⴱⴰⴱⴰⵙ ⵏ ⵣⵣⵍⵍⵉⵊ ⴰⵎⵖⵔⴰⴱⵉ ⵏ ⵡⴰⵙⵙⴰ ⵉⴼⴼⵓⵖ ⴷ ⵣ ⵉⴼⵓⵏⵏⵔⴰ ⵏ ⵜⵎⴷⵉⵏⵜ ⵏ ⵙⵉⵊⵍⵎⴰⵙⴰ ⴰⴷ ⵜ ⵉⴳⴰⵏ ⴷ ⴰⵢⵍⵍⵉ ⵎⵓ ⵜⵜⵉⵏⵉⵏ "ⵉⴷⵇⵇⵉ ⴰⵙⵎⴰⵎⵎⴰⵖ" ⵙ ⵜⵏⴳⵍⵉⵣⵜ glazed potery ⵙ ⵜⵄⵔⴰⴱⵜ الخزف المزجج
* ⴰⵎⴰⵢⵏⵓ ⵏ ⵓⵔⵣⵣⵓ ⴰⵔⴽⵢⵓⵍⵓⵊⴰⵏ ⵖ ⵓⴷⵖⴰⵔ ⵏ ⵙⵉⵊⵉⵍⵎⴰⵙⴰ ⴷ ⵡⴰⴷ ⵉⵣⴷⵉⵏ ⴷ ⵜⵖⵔⵎⴰ ⵏ ⴰⵢⵜ ⵎⵉⴷⵔⴰⵔ, ⵉⵙⴰⵡⵍ ⴼ ⵉⵅⴼ ⵏⵏⵙ ⵖ ⵓⵙⴳⴳⵯⴰⵙ ⵏ 2025 ⵍⵍⵉⵖ ⵜⵍⵖⴰ ⵜⵎⴰⵡⴰⵙⵜ ⵏ ⵜⵄⵓⵔⵎⴰ ⴷ ⵜⵓⵙⵙⵏⴰ ⴷ ⵓⵎⵙⴰⵡⴰⴹ ⵙ ⵜⵣⵔⴰⵡⵜ ⵍⵍⵉ ⴰⴽⴽⵯ ⵎⵇⵇⵓⵔⵏ ⵣ ⵉⴷ 70 ⵏ ⵜⴰⵙⵓⵜ ⵍⵍⵉ ⵉⵣⵔⵉⵏ ⴼ ⵓⴷⵖⴰⵔ ⵏ ⵙⵉⵊⵉⵍⵎⴰⵙⴰ, ⴳⵔ ⴰⵢⵍⵍⵉ ⵉⵜⵜⵢⴰⴼⴰⵏ ⵖ ⵜⵣⵔⴰⵡⵜ ⴰⴷ:
. ⵜⵉⵎⵣⴳⵉⴷⴰ ⵍⵍⵉ ⴰⴽⴽⵯ ⵉⴳⴰⵏ ⵜⴰⵣⴰⵢⴽⵓⵜ ⵖ ⵍⵎⵖⵔⵉⴱ ⴰⵎⵣⵔⵓⵢ ⵏⵏⵙ ⴰⵔ ⵉⵜⵜⴷⴰ ⴰⵔ ⵜⴰⵙⵓⵜ ⵜⵉⵙⵙ 8 ⴷ ⴰⵔ ⵜⵜⴰⵙⵉ 2800 ⵏ ⵉⵎⵥⵥⴰⵍⵍⵉⵜⵏ

. ⵉⵜⵜⴰⵡⵙⴽⴰⵔ ⵓⵙⵖⵉⵡⵙ ⴰⵥⴰⵡⴽⴰⵏ ⴰⵎⵣⵡⴰⵔⵓ ⵉ ⵜⵖⵔⵎⵜ ⵏ ⵙⵉⵊⵍⵎⴰⵙⴰ ⵍⵍⵉ ⵖ ⵜⵍⵍⴰ ⵜⵓⵥⵥⵓⵎⵜ ⵏ ⵜⵎⴷⵉⵏⵜ ⴷ ⵓⵥⵟⵟⴰ ⵏ ⵉⵖⴰⵔⴰⵙⵏ ⴷ ⵜⴳⵯⵎⵎⴰ ⵏ ⵜⵣⴷⵓⵖⵜ ⴷ ⵙⵉⵏ ⵉⵔⴳⴳⵓⴱⵏ ⵏ ⵜⴰⴹⴰⴼⵜ ⵍⵍⴰⵏⵉⵏ ⴼ ⵜⵎⵣⴳⵉⴷⴰ ⵜⵎⵇⵇⵔⴰⵏⵜ

. ⴰⴷⴷⴰⵔ ⵏ ⵜⵎⴳⵓⵔⵉ ⵏ ⵓⵇⵇⴰⵔⵉⴹ ⵏ ⵡⵓⵔⵖ, ⴷ ⵢⴰⵏ ⵡⵓⵙⵓⵏ ⵏ ⵜⵣⴷⵓⵖⵜ ⵏⵏⴰ ⵖ ⵍⵍⴰⵏ 12 ⵏ ⵜⴰⴷⴷⴰⵔⵜ

## ⵉⵏⴱⴱⴰⴹⵏ ⴷ ⵉⴳⵍⴷⵓⵏⵏ

* ⵄⵉⵙⴰ ⴱⵏ ⵢⴰⵣⵉⴷ ⴰⵙⴳⴳⴰⵏ
* ⴰⴱⵓ ⵇⴰⵙⵉⵎ ⵙⵎⴽⵓ ⵓ ⵡⴰⵙⵓⵍ
* ⴰⴱⵓ ⵍⵡⴰⵣⵉⵔ ⵉⵍⵢⴰⵙ ⵓ ⴰⴱⵓ ⵇⴰⵙⵉⵎ
* ⴰⵍⵢⴰⵙⴰⵄ ⵓ ⴱⵓ ⵍⵇⴰⵙⵉⵎ
* ⵎⴷⵔⴰⵔ ⵓ ⵍⵢⴰⵙⴰⵄ ⵓ ⴱⵓ ⵍⵇⴰⵙⵉⵎ
* ⵎⴰⵢⵎⵓⵏ ⴰⴳⵍⴷⴰⵏ ⵓ ⵎⴷⵔⴰⵔ ⵓ ⴱⵓ ⵍⵇⴰⵙⵉⵎ
* ⵎⵓⵃⵎⵎⴰⴷ ⵓ ⵎⴰⵢⵎⵓⵏ ⴰⴳⵍⴷⵓⵏ ⵓ ⵎⴷⵔⴰⵔ
* ⴰⵍⵢⴰⵙⴰⵄ ⵓ ⵍⵎⵓⵏⵜⴰⵚⵉⵔ ⵓ ⵍⵢⴰⵙⴰⵄ
* ⵡⴰⵙⵓⵍ ⵍⴼⴰⵜⵃ ⵓ ⵎⴰⵢⵎⵓⵏ ⴰⴳⵍⴷⵓⵏ
* ⵃⵎⴰⴷ ⵓ ⵎⵉⵎⵓⵏ ⴰⴳⵍⴷⵓⵏ ⵓ ⵎⴷⵔⴰⵔ
* ⵍⵎⵓⵄⵜⴰⵣⵣ ⵓ ⵎⵓⵃⵎⵎⴰⴷ ⵓ ⵙⴰⵡⵔ
* ⴰⵍⵎⵓⵏⵜⴰⵚⵉⵔ ⵎⵓⵃⵎⵎⴰⴷ ⵓ ⵍⵎⵓⵄⵜⴰⵣⵣ ⵓ ⵙⴰⵡⵔ
* ⴰⵍⵎⵓⵏⵜⴰⵚⵉⵔ ⵙⵎⴽⵓ ⵓ ⵎⵓⵃⵎⵎⴰⴷ ⵓ ⵍⵎⵓⵄⵜⴰⵣⵣ ⵓ ⵙⴰⵡⵔ
* ⵛⵛⴰⴽⵉⵔ ⵍⵉⵍⵍⴰⵀ ⵍⴼⴰⵜⵃ ⵓ ⵎⵉⵎⵓⵏ ⴰⴳⵍⴷⵓⵏ ⵓ ⵎⴷⵔⴰⵔ
* ⴰⵍⵎⵓⵏⵜⴰⵚⵉⵔ ⴱⵉⵍⵍⴰⵀ ⵓ ⴰⵎⵉⵔ ⵍⵎⵓⵎⵉⵏⵉⵏ ⵛⵛⴰⴽⵉⵔ ⵍⵉⵍⵍⴰⵀ ⵎⵓⵃⵎⵎⴰⴷ
* ⴰⵍⵎⵓⵄⵜⴰⵣⵣ ⴱⵉⵍⵍⴰⵀ ⴰⴱⵓ ⵎⵓⵃⵎⵎⴰⴷ ⵓ ⴰⵎⵉⵔ ⵍⵎⵓⵎⵉⵏⵉⵏ ⵛⵛⴰⴽⵉⵔ ⵍⵉⵍⵍⴰⵀ

## ⵉⵙⴰⵖⵓⵍⵏ